Document ID: 32014R1209

РЕГЛАМЕНТ (ЕС) № 1209/2014 НА КОМИСИЯТА
от 29 октомври 2014 година
за изменение на Регламент (ЕО) № 451/2008 на Европейския парламент и на Съвета за установяване на нова статистическа класификация на продуктите по дейности (КПД) и за отмяна на Регламент (ЕИО) № 3696/93 на Съвета
(текст от значение за ЕИП)
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като все предвид Регламент (ЕО) № 451/2008 на Европейския парламент и на Съвета от 23 април 2008 г. за установяване на нова статистическа класификация на продуктите по дейности (КПД) и за отмяна на Регламент (ЕИО) № 3696/93 на Съвета (1), и по-специално член 6, параграф 2 от него,
като има предвид, че:
(1)
С Регламент (ЕО) № 451/2008 беше установена статистическа класификация на продуктите по дейности (наричана по-долу „КПД“), за да се изпълнят изискванията за статистика в Съюза.
(2)
След като Централната класификация на продуктите на Организацията на обединените нации („ЦКП, версия 2“) беше актуализирана, КПД следва да бъде адаптирана, за да се запази съпоставимостта и съгласуваността с прилаганите на международно равнище стандарти за класификация на продуктите.
(3)
След изменението на Хармонизираната система (ХС) и Комбинираната номенклатура (КН) в съответствие с Регламент за изпълнение (ЕС) № 1001/2013 на Комисията (2) и Регламент (ЕС) № 1326/2013 на Съвета (3) са необходими допълнителни изменения на КПД, както и съгласуване и поясняване на текстовете.
(4)
Поради това Регламент (ЕО) № 451/2008 следва да бъде съответно изменен.
(5)
Мерките, предвидени в настоящия регламент, са в съответствие със становището на Комитета на Европейската статистическа система,
ПРИЕ НАСТОЯЩИЯ РЕГЛАМЕНТ:
Член 1
Приложението към Регламент (ЕО) № 451/2008 се заменя с текста в приложението към настоящия регламент.
Член 2
Настоящият регламент влиза в сила на двадесетия ден след деня на публикуването му в Официален вестник на Европейския съюз.
Той се прилага от 1 януари 2015 г.
Настоящият регламент е задължителен в своята цялост и се прилага пряко във всички държави членки.
Съставено в Брюксел на 29 октомври 2014 година.

Labels: 12
3
19